钦定古今图书集成/明伦汇编/闺媛典/第254卷 > 吴仲沔妻叶氏〈唐氏何氏附〉
## 钦定古今图书集成/明伦汇编/闺媛典/第254卷 > 吴仲沔妻叶氏〈唐氏何氏附〉

按《安庆府志》：“叶氏，桐城人，赠工部吴仲沔妻。仲沔蚤
亡，叶守志五十馀年。沔兄仲濂妻唐氏亦蚤寡，独处
一室，赖水边数亩地自给，苦节四十八年。沔弟仲潾
妻何氏，亦早丧夫。死丧之后，因以饥疫，何力支残惫，
卒年八十有四。县令陈赞化并旌之。”